CELEX: 32001R0347
Language: ro
Date: 2001-02-19 00:00:00
Title: Regulamentul (CE) nr. 347/2001 al Comisiei din 19 februarie 2001 privind clasificarea unor mărfuri în Nomenclatura Combinată

02/Volumul 13
            
            
               RO
            
            
               Jurnalul Ofícial al Uniunii Europene
            
            
               232
            
         32001R0347
   
               L 052/8
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CE) NR. 347/2001 AL COMISIEI
   
   din 19 februarie 2001
   privind clasificarea unor mărfuri în Nomenclatura Combinată
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), astfel cum a fost modificat ultima dată prin Regulamentul (CE) nr. 2559/2000 (2), în special articolul 9,
   întrucât:
   
               (1)
            
            
               Pentru a asigura aplicarea uniformă a Nomenclaturii Combinate anexate la regulamentul menționat anterior, este necesară adoptarea unor dispoziții privind clasificarea mărfurilor din anexa la prezentul regulament.
            
         
               (2)
            
            
               Regulamentul (CEE) nr. 2658/87 a stabilit regulile generale de interpretare a Nomenclaturii Combinate. Regulile respective se aplică, de asemenea, oricărei nomenclaturi care o reia, parțial sau adăugând anumite subdiviziuni, și care este stabilită în reglementări comunitare specifice în vederea aplicării măsurilor tarifare sau de alt fel în cadrul schimburilor de mărfuri.
            
         
               (3)
            
            
               Conform regulilor generale menționate anterior, mărfurile descrise în coloana 1 din tabelul din anexa la prezentul regulament trebuie clasificate cu codurile NC corespunzătoare indicate în coloana 2 în temeiul motivelor precizate în coloana 3.
            
         
               (4)
            
            
               Este necesar ca informațiile tarifare obligatorii, furnizate de autoritățile vamale ale statelor membre în ceea ce privește clasificarea mărfurilor în Nomenclatura Combinată și care nu sunt conforme cu dreptul stabilit în prezentul regulament, să poată fi invocate în continuare de titularul lor pe o perioadă de trei luni, în conformitate cu dispozițiile prevăzute la articolul 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de stabilire a Codului Vamal Comunitar (3), astfel cum a fost modificat ultima dată prin Regulamentul (CE) nr. 2700/2000 al Parlamentului European și al Consiliului (4).
            
         
               (5)
            
            
               Măsurile prevăzute în prezentul regulament sunt conforme cu avizul Comitetului Codului Vamal,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura Combinată cu codurile NC corespunzătoare indicate în coloana 2 a tabelului menționat anterior.
   Articolul 2
   Informațiile tarifare obligatorii furnizate de autoritățile vamale ale statelor membre care nu sunt conforme cu dreptul stabilit în prezentul regulament pot fi invocate în continuare pe o perioadă de trei luni, în conformitate cu dispozițiile prevăzute la articolul 12 alineatul (6) din Regulamentul (CEE) nr. 2913/92.
   Articolul 3
   Prezentul regulament întră în vigoare în a douăzecea zi de la data publicării în Jurnalul Oficial al Comunităților Europene.
   
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 19 februarie 2001.
      
         
            Pentru Comisie
         
         Frederik BOLKESTEIN
         
         
            Membru al Comisiei
         
      
   
   
      (1)  JO L 256, 7.9.1987. p. 1.
   
      (2)  JO L 293, 22.11.2000, p. 1.
   
      (3)  JO L 302, 19.10.1992, p. 1.
   
      (4)  JO L 311, 12.12.2000, p. 17.
   ANEXĂ
   
               Descrierea mărfii
            
            
               Clasificarea
               Codul NC
            
            
               Motivația
            
         
               (1)
            
            
               (2)
            
            
               (3)
            
         
               1.   Set de patru articole prezentate într-un singur ambalaj pentru vânzarea cu amănuntul, compus din:
            
            
                
            
            
               Cele patru articole nu pot fi considerate „mărfuri prezentate în seturi ambalate pentru vânzarea cu amănuntul” pentru că nu răspund unei nevoi specifice și nu servesc la efectuarea unei activități speciale.
            
         
               
                           (a)
                        
                        
                           O haină pentru copii într-o culoare, din plasă, destinată părții de jos a corpului, de la talie până deasupra coapselor (100 % fibre sintetice). Talia elastică, două benzi decorative aplicate pe curea, una din plasă, cealaltă din fibre 100 % sintetice tricotate.
                        
                     Marginile hainei nu sunt tivite.
               Un motiv decorativ cu flori din plasă de dantelă este cusut pe partea din față a hainei.
               (Fustă)
               (A se vedea fotografia 610 A) (1)
               
            
            
               6104 53 00
            
            
               Clasificarea se face conform regulilor generale 1 și 6 de interpretare a Nomenclaturii Combinate și formulării codurilor NC 6104 și 6104 53 00.
               Nota 1 litera (e) din capitolul 95 exclude din acest capitol costumele de carnaval din material textil care sunt clasificate în capitolele 61 și 62.
               A se vedea de asemenea nota explicativă din sistemul armonizat nr. 9505 litera A cifra 3.
            
         
               
                           (b)
                        
                        
                           O baghetă de magician din plastic cu steluță metalică în vârf și decorații din pene.
                        
                     (A se vedea fotografia 610 B) (1)
               
            
            
               9503 90 32
            
            
               Clasificarea se face conform regulilor generale 1 și 6 de interpretare a Nomenclaturii Combinate și formulării codurilor NC 9503, 9503 90 și 9503 90 32.
            
         
               
                           (c)
                        
                        
                           O pereche de balerini (de jucărie) acoperiți cu material textil, prevăzuți cu un elastic de-a lungul marginii superioare și pe lățimea piciorului, decorați cu o panglică. Talpă din plastic. Fundă din plasă și ornament în formă de semicerc din fibre 100 % sintetice pe partea din față a fiecărui balerin (de jucărie).
                        
                     (A se vedea fotografia 610 C) (1)
               
            
            
               9503 90 37
            
            
               Clasificarea se face conform regulilor generale 1 și 6 de interpretare a Nomenclaturii Combinate, notei 1 litera (f) din capitolul 64 și formulării codurilor NC 9503, 9503 90 și 9503 90 37.
               Balerinii (de jucărie) nu se consideră articole de încălțăminte clasificate în capitolul 64, deși mențin piciorul fix prin elasticul prins de partea superioară a balerinului (de jucărie) și pe deasupra labei piciorului. Materialul textil din care sunt confecționați nu ar rezista la o folosire frecventă a pâslarilor ca balerini.
            
         
               
                           (d)
                        
                        
                           Geantă din plastic transparent cu un desen imprimat pe partea din față, cu închizătoare cu fermoar, cu bandulieră (cu lungime nereglabilă) și decorată pe margini.
                        
                     Dimensiuni: 16 x 13,5 x 4,5 cm.
               (Geantă)
               (A se vedea fotografia 610 D) (1)
               
            
            
               4202 22 10
            
            
               Clasificarea se face conform regulilor generale 1 și 6 de interpretare a Nomenclaturii Combinate și formulării codurilor NC 4202, 4202 22 și 4202 22 10.
               Nota 1 litera (d) din capitolul 95 exclude gențile sport sau alte genți de la pozițiile 4202, 4303 și 4304.
            
         
               2.   Set de trei articole prezentate într-un singur ambalaj pentru vânzarea cu amănuntul, compus din:
               
                           (a)
                        
                        
                           O rochie pentru copii din țesătură (100 % fibre sintetice), cu guler în V, închis.
                           Pe țesătura corsajului este aplicată o dantelă. Haina are mâneci scurte, strânse cu un elastic. Nu are tiv la răscroială, nici în partea de jos a mânecilor sau a hainei.
                        
                     
                           (b)
                        
                        
                           Două accesorii constând într-un voal și un buchet din material textil (100 % fibre sintetice).
                           Articolele sunt prezentate într-un singur ambalaj ca set de ținută de fantezie pentru copii.
                           (Rochie)
                           (A se vedea fotografia 611) (1)
                           
                        
                     
            
               6204 43 00
            
            
               Clasificarea se face conform regulilor generale 1, 3(b) și 6 de interpretare a Nomenclaturii Combinate și formulării codurilor NC 6204 și 6204 43 00.
               Nota 1 litera (e) din capitolul 95 exclude costumele de carnaval din material textil clasificate în capitolele 61 și 62.
               A se vedea de asemenea nota explicativă din sistemul armonizat nr. 9505 litera A cifra 3.
            
         
               3.   Sandale cu talpă exterioară din cauciuc, având o înălțime a tocului și a tălpii mai mică de 3 cm, cu talpa interioară de cel puțin 24 cm lungime. Cea mai mare parte a suprafeței exterioare de deasupra este constituită din fâșii de piele căptușită cu o țesătură din fibre artificiale. Trei bentițe din material textil sunt fixate pe cambrura labei piciorului printr-o închizătoare de tip „arici” (velcro).
               (A se vedea fotografiile 609 A și 609 B) (1)
               
            
            
               6403 99 33
            
            
               Clasificarea se face conform regulilor generale 1 și 6 de interpretare a Nomenclaturii Combinate, notei 4 din capitolul 64 și notei complementare 1 din capitolul 64, precum și formulării codurilor NC 6403, 6403 99 și 6403 99 33.
               Aceste sandale nu se consideră „articole de încălțăminte sport” în sensul notei de la subpoziția 1 din capitolul 64.
               De asemenea, ele nu pot fi considerate „articole de încălțăminte pentru activități sportive” în sensul definiției „articolelor de încălțăminte realizate cu o tehnologie specială”, în special deoarece partea de deasupra nu asigură o stabilitate a piciorului în papuc.
            
         
               4.   Încălțăminte de interior cu partea de deasupra din material de pluș, având marginea ridicată astfel încât să acopere glezna, cu un cap de animal (maimuță) confecționat din același material aplicat pe partea din față a papucului.
               Talpa constă într-un strat de material plastic celular subțire, inserat între două straturi de material textil.
               Pe stratul exterior confecționat din material textil rezistent este aplicată o stropitură din PVC. Materialul textil exterior (aproximativ 80 % din suprafața tălpii exterioare) și stropitura din PVC (aproximativ 20 % din suprafața tălpii exterioare) intră în contact cu solul.
               (A se vedea fotografiile 608 A și 608 B) (1)
               
            
            
               6405 20 91
            
            
               Clasificarea se face conform regulilor generale 1 și 6 de interpretare a Nomenclaturii Combinate, conform notei 4 litera (b) din capitolul 64 și notei complementare 2 din capitolul 64, precum și formulării codurilor NC 6405, 6405 20 și 6405 20 91.
               Stratul exterior din material textil prezintă caracteristicile de durabilitate și/sau rezistență necesare pentru o utilizare normală a unei tălpi exterioare.
               Ținând seama de aceste caracteristici, talpa exterioară trebuie considerată talpă din material textil.
            
         
      
   
      
   
      (1)  Fotografiile au un caracter pur orientativ.